Ministru kabineta noteikumu projekta „ Grozījumi Ministru kabineta 2016.gada 5.jūlija noteikumos Nr. 445 „Pedagogu darba samaksas noteikumi”

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 5.jūlija noteikumos Nr. 445 „Pedagogu darba samaksas noteikumi”” (turpmāk – noteikumi Nr. 445) (turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) izlietojumu pašvaldību vispārējās pamata un vidējās izglītības iestādēs (turpmāk – izglītības iestādes) saskaņā ar Valsts izglītības informācijas sistēmā (turpmāk – VIIS)  2016./2017.mācību gadam apstiprinātajām  pedagogu tarifikācijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 5.jūlija sēdē ministrijai tika dots uzdevums (sēdes protokols Nr. 33, 35§, 16.punkts) nodrošināt noteikumu Nr. 445 ietekmes uz izglītības pieejamību un kvalitāti monitoringu, kā rezultātā ministrijai veikt noteikumu Nr. 445 grozījumu un citu ar pedagogu darba samaksu saistīto normatīvo aktu grozījumu izstrādi. Ņemot vērā to, ka izglītības iestādēm var būt struktūrvienības, kurās izglītojamo skaits pēc VIIS datiem ir būtiski mazāks nekā pamatiestādē, tad projektā paredzēts mainīt noteikumu Nr.445 7.punktu, nosakot, ka vispārējās izglītības, profesionālās izglītības un interešu izglītības iestāžu vadītāju vietniekiem mēneša darba algas likmi nosaka izglītības iestādes vadītājs ne mazāk kā 80 procentu apmērā no izglītības iestādes vadītājam šo noteikumu [1. pielikuma](http://likumi.lv/body_print.php?id=283667&version_date=01.09.2016&grozijumi=0&pielikumi=0&saturs=0&piezimes=0&large_font=0#piel1) 3. tabulā noteiktās zemākās mēneša darba algas likmes, bet struktūrvienību vadītājiem – ne mazāk kā 60 procentu apmērā no izglītības iestādes vadītājam šo noteikumu [1. pielikuma](http://likumi.lv/body_print.php?id=283667&version_date=01.09.2016&grozijumi=0&pielikumi=0&saturs=0&piezimes=0&large_font=0#piel1) 3. tabulā noteiktās zemākās mēneša darba algas likmes.Viens no pedagogu darba samaksas jaunās sistēmas, kas stājās spēkā 2016.gada 1.septembrī, mērķiem bija mazināt darba samaksas nevienlīdzību starp vienādu darbu strādājošiem skolotājiem dažāda lielumu skolās, kā arī darba samaksas nevienlīdzību vienas skolas ietvaros. 2015/16.m.g. mēneša darba algas likme dažādu pašvaldību vispārizglītojošo skolu skolotājiem atšķīrās vairāk kā par 70%, kā arī bija ievērojamas atšķirības (līdz 60%) vienas skolas ietvaros. Veidojot Ministru kabineta 2016.gada 5.jūlija noteikumus Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” un noteikumus Nr.445, tika prognozēts, ka, ņemot vērā mērķdotācijas pieaugumu, atšķirības mēneša darba algas likmēs varētu samazināties. Pašvaldību vispārējās izglītības skolu mērķdotācijas tarifikāciju dati VIIS liecina, ka 2016.gada 1.septembrī maksimālā mēneša darba algas likme bija 1520 *euro* (mēneša darba algas likmes palielinājums 123%), kas liecina, ka nevienlīdzība darba samaksas jautājumos turpina pieaugt. Grozījumu 1.2.apakšpunktā piedāvātais regulējums ļaus samazināt esošo nevienlīdzību skolotāju mēneša darba algas likmē, atšķirībām nepārsniedzot 50 %. Minētais ierobežojums neļaus palielināt nevienlīdzību mēneša darba algas likmes noteikšanā un varētu ietekmēt 75 skolotājus, kuriem 2016.gada 1.septembrī mēneša darba algas likme bija robežās no 1020 *euro* līdz 1520 *euro*. Tomēr jāņem vērā, ka skolotājiem mēneša darba algas likme mainās katru gadu, veicot tarifikāciju uz 1.septembri, un tā ir atkarīga no vairākiem objektīviem faktoriem, piemēram, izglītojamo skaita izmaiņām.2016.gada 23.novembrī apstiprinātie grozījumi Izglītības likumā paredz, ka, nosakot pedagoga darba samaksu, var ņemt vērā pedagoga pedagoģiskā darba stāžu. Lai mazinātu darba samaksas nevienlīdzību starp vienādu darbu strādājošiem skolotājiem, kā arī izpildītu Izglītības likumā ietverto regulējumu, projekts paredz izdarīt grozījumus noteikumu Nr.445 10.punktā, nosakot, ka izglītības iestādes vadītājam, izvērtējot pedagoga darba intensitāti un personīgo ieguldījumu izglītības iestādes attīstībā, apstiprinātā finansējuma ietvaros ir tiesības noteikt līdz piecdesmit procentiem augstāku (līdz 1020 *euro*) vispārējās izglītības, profesionālās izglītības un interešu izglītības pedagoga mēneša darba algas likmi par zemāko pedagoga mēneša darba algas likmi (680 *euro*). Pedagoga mēneša darba algas likmes palielināšanai izglītības iestādē jāizstrādā vienoti kritēriji, kas izdiskutēti pedagogu kolektīvā un nedublē papildpienākumus, par kuriem pedagogiem var piešķirt piemaksu par papildpienākumu veikšanu. Noteikumu Nr.445 10.punkta jaunā redakcija paredz arī to, ka izglītības iestādes vadītājs, nosakot mēneša darba algas likmi, var ņemt vērā pedagoga pedagoģiskā darba stāžu.Lai izglītības iestādēm mazinātu birokrātisko slogu, projektā paredzēts veikt grozījumus noteikumu Nr.445 11.punktā, nosakot, ka izglītības iestādes vadītājs tarifikāciju veic vienu reizi gadā – uz 1.septembri, bet papildinātais 11.1 punkts nosaka, ka, pedagoga mēneša darba samaksas noteikšanas nosacījumiem mainoties, piecu darbdienu laikā pēc izmaiņām veicama pedagoga darba pārtarifikācija.VIIS datu bāzē esošā informācija liecina, ka izglītība iestādēs ne vienmēr ir izpratne par to, kādi pedagoga pienākumi var tikt apmaksāti kā papildpienākumi. Datu analīze liecina, ka kā papildpienākumi tiek apmaksāti metodisko komisiju vadība, projektu vadība, izglītojamo sagatavošana mācību priekšmetu olimpiādēm (konsultāciju darbs ar talantīgajiem izglītojamiem) vai konkursiem un skatēm un citi pienākumi. Savukārt noteikumu Nr.445 32.punkts nosaka, ka minētie darba pienākumi iekļaujami pedagoga darba slodzē, apmaksājot darba stundas. Konkrēta pedagoga darba slodzē iekļautos pienākumus atspoguļo pedagoga amata apraksts, kurā iekļaujami noteikumu Nr.445 32.punktā minētie skolotāju darba pienākumi. Minēto iemeslu dēļ projekta 1.5.apakšpunktā ir precizēts noteikumu Nr.445 25.punkts, nosakot, ka piemaksu par papildu pedagoģisko darbu nosaka par pienākumiem, kas nav iekļauti pedagoga amata aprakstā. Piemēram: skolotājam, kas piedalās pedagogu profesionālās darbības novērtēšanas procesā kā eksperts, veicot citu skolotāju mācību stundu vai nodarbību novērtēšanu, var tikt noteikta piemaksa uz konkrētā papildpienākuma veikšanas laiku. Savukārt direktora vietniekam mācību stundu vai nodarbību novērtēšana ietilps darba pienākumos, tādēļ minētā piemaksa par šo pienākumu veikšanu nevar tikt noteikta. Minētā punkta grozījumi nosaka arī, ka piemaksu nosaka līdz 30 procentiem no mēneša darba algas, kas noteikta papildu darba veicējam, un, veicot pārtarifikāciju, piemaksu iekļauj izglītības iestādes pedagogu tarifikācijas sarakstā. Piemaksas iekļaušana pedagogu tarifikācijas sarakstā veicinās finanšu līdzekļu izlietojuma caurskatāmību.Ņemot vērā LIVA ierosinājumu, izdarīti precizējumi noteikumu Nr. 445 31.punktā, svītrojot no teksta skaidrojumu par izglītības iestādes administrāciju “izglītības iestādes direktora vietnieks, izglītības metodiķis”. Minētās izmaiņas ļauj izglītības metodiķi atkarībā no šim amatam izglītības iestādē paredzētajām funkcijām finansēt gan no izglītības administrācijai paredzētā finansējuma, gan arī no mācību plāna īstenošanai paredzētā finansējuma. Analizējot VIIS tarifikācijas datus par pagarinātās dienas grupas skolotāju darba slodzi, tarificētajām slodzēm (uz 03.02.2017. no mērķdotācijas 660 vispārizglītojošās pašvaldību skolās 173,8 likmes), kas atbilst mēneša darba algas likmei, darba samaksas finansējuma apjomu un avotus, tika izdarīts secinājums par nepieciešamību mainīt minētā amata darba slodzi, kas atbilst mēneša darba algas likmei, no 30 darba stundām nedēļā uz 40 darba stundām nedēļā. Plānotās izmaiņas saistītas arī ar to, ka pagarinātās dienas grupas skolotājs pamatā nodrošina bērnu pieskatīšanu pēc mācību stundām un nodrošina atbalstu ģimenēm, rūpējoties par bērnu drošību un nodarbinātību pēc mācību stundām. Ņemot vērā to, ka 1. - 6.klašu skolotājiem mācību stundu slodze un tām atbilstošie papildpienākumi neveido pilnu darba slodzi, kas atbilst mēneša darba algas likmei, lietderīgām ir iekļaut darba stundas, ko skolotāji pēc mācību stundām strādā ar pagarinātās darba dienas grupu izglītojamiem, viņu darba slodzē, nevis tarificēt kā atsevišķu amatu. Minētā pieeja būtu jāizmanto arī citu pamatizglītības skolotāju nodarbinātības nodrošināšanā, nevis tarificējot skolotājus ar amatu pagarinātās darba dienas skolotājs. Precizējot Ministru kabineta 2011.gada 10.maija noteikumus Nr. 354 “ Noteikumi par pedagogu profesiju un amatu sarakstu”, tiek plānots atteikties no amata pagarinātās darba dienas skolotājs.Projekts paredz arī tehnisku precizējumu, papildinot 4.pielikuma 1.punkta ievaddaļu aiz vārdiem “speciālajās klasēs” ar vārdu “grupās”, kas ļauj maksāt piemaksu par darbu īpašos apstākļos arī profesionālo izglītības iestāžu pedagogiem, kuru grupās izglītību iegūst izglītojamie ar īpašām vajadzībām. |
| 3. | Projekta izstrādē iesaistītās institūcijas | Republikas pilsētu un novadu izglītības darba vadītāji, LIVA |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz aptuveni 26800 pedagogiem un 1200 izglītības iestādēm |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017.gads | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1. | 2. | 3. | 4. | 5. | 6. |
| **1. Budžeta ieņēmumi:** | **851 083 674** | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **851 083 674** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | 351 786 916 | 0 | 0 | 0 | 0 |
| *01.00.00. "Mērķdotācijas izglītības pasākumiem"* | *70 154 009* | *0* | *0* | *0* | *0* |
| *05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām"* | *255 336 155* | *0* | *0* | *0* | *0* |
| *10.00.00. "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām"* | *26 296 752* | *0* | *0* | *0* | *0* |
| 15.resors "Izglītības un zinātnes ministrija" | 154 067 688 | 0 | 0 | 0 | 0 |
| *01.03.00 “Sociālās korekcijas izglītības iestāde”* | *825 623* | *0* | *0* | *0* | *0* |
| *01.05.00 “Dotācija privātajām mācību iestādēm”* | *6 759 002* | *0* | *0* | *0* | *0* |
| *01.08.00 “Vispārējās izglītības atbalsta pasākumi”* | *628 692* | *0* | *0* | *0* | *0* |
| *02.01.00 “Profesionālās izglītības programmu īstenošana”* | *72 005 798* | *0* | *0* | *0* | *0* |
| *03.01.00 “Augstskolas"* | *46 571 524* | *0* | *0* | *0* | *0* |
| *03.11.00 “Koledžas"* | *10 598 259* | *0* | *0* | *0* | *0* |
| *09.10.00 “Murjāņu sporta ģimnāzija”* | *2 012 392* | *0* | *0* | *0* | *0* |
| *09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”* | *14 666 398* | *0* | *0* | *0* | *0* |
| 14.resors "Iekšlietu ministrija" | 210 552 651 | 0 | 0 | 0 | 0 |
| *06.01.00. "Valsts policija"* | *149 135 584* | *0* | *0* | *0* | *0* |
| *07.00.00. "Ugunsdrošība, glābšana un civilā aizsardzība"* | *61 417 067* | *0* | *0* | *0* | *0* |
| 16.resors "Zemkopības ministrija" | 9 134 534 | 0 | 0 | 0 | 0 |
| *22.02.00. "Augstākā izglītība"* | *9 134 534* | *0* | *0* | *0* | *0* |
| 18.resors "Labklājības ministrija" | 4 832 483 | 0 | 0 | 0 | 0 |
| *05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana"* | *4 832 483* | *0* | *0* | *0* | *0* |
| 19.resors "Tieslietu ministrija" | 54 523 139 | 0 | 0 | 0 | 0 |
| *04.01.00. "Ieslodzījuma vietas"* | *54 523 139* | *0* | *0* | *0* | *0* |
| 22.resors "Kultūras ministrija" | 49 401 213 | 0 | 0 | 0 | 0 |
| *20.00.00. "Kultūrizglītība"* | *49 401 213* | *0* | *0* | *0* | *0* |
| 29.resors "Veselības ministrija" | 16 785 050 | 0 | 0 | 0 | 0 |
| *02.03.00. "Augstākā medicīnas izglītība"* | *16 785 050* | *0* | *0* | *0* | *0* |
| **1.2. valsts speciālais budžets** | **0** | **0** | **0** | **0** | **0** |
| **1.3. pašvaldību budžets** | **0** | **0** | **0** | **0** | **0** |
| **2. Budžeta izdevumi:** | **851 108 177** | **0** | **0** | **0** | **0** |
| **2.1. valsts pamatbudžets** | **851 108 177** | **0** | **0** | **0** | **0** |
| 62.resors "Mērķdotācijas pašvaldībām"(administrē IZM) | 351 786 916 | 0 | 0 | 0 | 0 |
| *01.00.00. "Mērķdotācijas izglītības pasākumiem"* | *70 154 009* | *0* | *0* | *0* | *0* |
| *05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām"* | *255 336 155* | *0* | *0* | *0* | *0* |
| *10.00.00. "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām"* | *26 296 752* | *0* | *0* | *0* | *0* |
| 15.resors "Izglītības un zinātnes ministrija" | 154 092 191 | 0 | 0 | 0 | 0 |
| *01.03.00 “Sociālās korekcijas izglītības iestāde”* | *825 623* | *0* | *0* | *0* | *0* |
| *01.05.00 “Dotācija privātajām mācību iestādēm”* | *6 759 002* | *0* | *0* | *0* | *0* |
| *01.08.00 “Vispārējās izglītības atbalsta pasākumi”* | *628 692* | *0* | *0* | *0* | *0* |
| *02.01.00 “Profesionālās izglītības programmu īstenošana”* | *72 030 301* | *0* | *0* | *0* | *0* |
| *03.01.00 “Augstskolas"* | *46 571 524* | *0* | *0* | *0* | *0* |
| *03.11.00 “Koledžas"* | *10 598 259* | *0* | *0* | *0* | *0* |
| *09.10.00 “Murjāņu sporta ģimnāzija”* | *2 012 392* | *0* | *0* | *0* | *0* |
| *09.19.00 “Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām”* | *14 666 398* | *0* | *0* | *0* | *0* |
| 14.resors "Iekšlietu ministrija" | 210 552 651 | 0 | 0 | 0 | 0 |
| *06.01.00. "Valsts policija"* | *149 135 584* | *0* | *0* | *0* | *0* |
| *07.00.00. "Ugunsdrošība, glābšana un civilā aizsardzība"* | *61 417 067* | *0* | *0* | *0* | *0* |
| 16.resors "Zemkopības ministrija" | 9 134 534 | 0 | 0 | 0 | 0 |
| *22.02.00. "Augstākā izglītība"* | *9 134 534* | *0* | *0* | *0* | *0* |
| 18.resors "Labklājības ministrija" | 4 832 483 | 0 | 0 | 0 | 0 |
| *05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana"* | *4 832 483* | *0* | *0* | *0* | *0* |
| 19.resors "Tieslietu ministrija" | 54 523 139 | 0 | 0 | 0 | 0 |
| *04.01.00. "Ieslodzījuma vietas"* | *54 523 139* | *0* | *0* | *0* | *0* |
| 22.resors "Kultūras ministrija" | 49 401 213 | 0 | 0 | 0 | 0 |
| *20.00.00. "Kultūrizglītība"* | *49 401 213* | *0* | *0* | *0* | *0* |
| 29.resors "Veselības ministrija" | 16 785 050 | 0 | 0 | 0 | 0 |
| *02.03.00. "Augstākā medicīnas izglītība"* | *16 785 050* | *0* | *0* | *0* | *0* |
| **2.2. valsts speciālais budžets** | **0** | **0** | **0** | **0** | **0** |
| **2.3. pašvaldību budžets** | **0** | **0** | **0** | **0** | **0** |
| **3. Finansiālā ietekme:** | **-24 503** | **0** | **0** | **0** | **0** |
| **3.1. valsts pamatbudžets** | **-24 503** | **0** | **0** | **0** | **0** |
| **3.2. valsts speciālais budžets** | **0** | **0** | **0** | **0** | **0** |
| **3.3. pašvaldību budžets** | **0** | **0** | **0** | **0** | **0** |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | **0** | **0** | **0** | **0** |
| **0** | **0** | **0** | **0** |
| **0** | **0** | **0** | **0** |
| **5. Precizēta finansiālā ietekme:** | **X** | **0** | **0** | **0** | **0** |
| **5.1. valsts pamatbudžets** | 0  | 0  | 0  | 0  |
| **5.2. speciālais budžets** | 0  | 0  | 0  | 0  |
| **5.3. pašvaldību budžets** | 0  | 0  | 0  | 0  |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| **7. Cita informācija** | Ailē "Saskaņā ar valsts budžetu kārtējam gadam" norādīti to programmu un apakšprogrammu izdevumi un ieņēmumi, saskaņā ar likumu “Par valsts budžetu 2017.gadam”, kuras projekts ietekmē.Atbilstoši likumam „Par valsts budžetu 2017.gadam” Izglītības un zinātnes ministrijas budžeta programmas 02.00.00 „Profesionālās izglītības mācību iestādes” apakšprogrammā 02.01.00 „Profesionālās izglītības programmu īstenošana” izdevumu pārsniegums pār ieņēmumiem 24 503 *euro* apmērā tiek finansēts no maksas pakalpojumu un citu pašu ieņēmumu naudas līdzekļu atlikuma. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā šādi noteikumu projekti:1. **“**Grozījumi Ministru kabineta 2016.gada 5.jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””;
2. “Grozījumi Ministru kabineta 2016.gada 15.jūlija noteikumos Nr. 477 “Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība””;
3. “Kārtība, kādā valsts finansē darba samaksu pedagogiem privātajās izglītības iestādēs”;
4. Ministru kabineta 2007.gada 2.oktobra noteikumos Nr.655 ,,Noteikumi par profesionālās izglītības programmu īstenošanas izmaksu minimumu uz vienu izglītojamo”;
5. Ministru kabineta 2011.gada 5.jūlija noteikumos Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās pamatizglītības, arodizglītības un profesionālās vidējās izglītības programmas”;
6. Ministru kabineta 2011.gada 27.decembrī noteikumos Nr. 1035 “Kārtība, kādā valsts finansē profesionālās ievirzes mākslas, mūzikas un dejas izglītības programmas”.
 |
| Atbildīgā institūcija | Ministrija  |
| Cita informācija | 2016.gada 10.decembrī tika izsludināti grozījumi Izglītības likumā, paredzot pedagoga profesionālās darbības kvalitātes pakāpju skaitu samazināt līdz trim iepriekšējo piecu kvalitātes pakāpju vietā. Minētie grozījumi Izglītības likumā arī nosaka, ka, lai nodrošinātu pedagogu profesionālās darbības kvalitātes novērtēšanas sistēmas pilnveidi, līdz dienai, kad stāsies spēkā grozījumi Ministru kabineta 2014.gada 17.jūnija noteikumos Nr.350 "[Pedagogu profesionālās darbības kvalitātes novērtēšanas kārtība](https://likumi.lv/ta/id/267580-pedagogu-profesionalas-darbibas-kvalitates-novertesanas-kartiba)", bet ne ilgāk kā līdz 2017.gada 31.augustam pedagogu profesionālās darbības kvalitātes pakāpes nepiešķir. Šobrīd ministrija strādā pie jauniem Ministru kabineta noteikumiem, kas noteiks jaunu, pilnveidotu pedagogu profesionālās darbības kvalitātes novērtēšanas sistēmu. Vienlaikus ar šo projektu, ministrija ir izstrādājusi grozījumus Izglītības likumā, kas paredz noteikt, ka piemaksas apmēru par kvalitātes pakāpi noteiks izglītības iestādes, kurā novērtēta pedagoga profesionālās darbības kvalitāte, vadītājs. Tādējādi pati izglītības iestāde tai pieejamo finanšu līdzekļu ietvaros, varēs noteikt piemaksas apmēru attiecīgi par iegūto 1., 2. un 3.kvalitātes pakāpi. Atbilstoši jaunajam regulējumam kvalitātes pakāpes piemaksas tiks piešķirtas, sākot ar 2017./2018.mācību gadu. Izstrādātie grozījumi Izglītības likumā paredz precizēt arī likuma pārejas noteikumu 53.punktu, nosakot, ka pedagogiem, kuriem kvalitātes pakāpi apliecinošs dokuments izsniegts līdz 2016.gada 31.decembrim, līdz kvalitātes pakāpi apliecinoša dokumenta derīguma termiņa beigām ir tiesības saņemt piemaksu par kvalitātes pakāpi atbilstoši Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” tiesiskajam regulējumam, kas bija spēkā uz 2017.gada 1.janvāri. Pēc Izglītības likuma izsludināšanas būs nepieciešams veikt grozījumus noteikumos Nr.445, lai nodrošinātu Izglītības likumā iekļauto normu izpildi. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Noteikumu projekts saskaņošanas laikā tiks publicēts ministrijas mājas lapā. |
| Sabiedrības līdzdalības projekta izstrādē | Projekta izstrādē piedalījās pārstāvji no izglītības iestādēm, pašvaldībām, Latvijas izglītības vadītāju asociācijas, Latvijas Pašvaldību savienības, Latvijas Izglītības un zinātnes darbinieku arodbiedrības. |
| Sabiedrības līdzdalības rezultāti | Ņemti vērā atsevišķi izglītības iestāžu vadītāju, pašvaldību izglītības speciālistu, Latvijas izglītības vadītāju asociācijas un Latvijas Izglītības un zinātnes darbinieku arodbiedrības pārstāvju priekšlikumi. |
| Cita informācija |  Nav. |
|  |  |
|  **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Izglītības un zinātnes ministrija, novadu un republikas pilsētu pašvaldības, izglītības iestādes. |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru. |
| Cita informācija | Nav. |

*Anotācijas V sadaļa – projekts šo jomu neskar.*

Ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja

13.07.2017.

2758

M.Jansone

67047973, modra.jansone@izm.gov.lv

I.Pavloviča

67047860, initra.pavlovica@izm.gov.lv